Vatnsfræðilegt gildi : Í miklum rigningum taka votlendissvæði til sín vatn en miðla því frá sér í þurrkatíð . Vistfræðilegt gildi : Votlendi er mikilvægt búsvæði fugla og plantna og fjölmargar tegundir byggja tilvist sína á því . Hann var fyrsti alþjóðlegi samningurinn sem var gerður sem fjallar um vernd og nýtingu ákveðinna búsvæða eða vistkerfa . Í seinni tíð hefur því verið lögð meiri áhersla á fræðslu um hvernig hægt er að nýta votlendissvæði án þess að raska þeim . Við val á svæðum á lista samningsins er litið til ýmissa atriða , m.a. hvort tiltekin tegund votlendis sé sjaldgæf á tilteknu svæði og hvort þar séu sjaldgæfar plöntur eða dýr . Ísland hefur fengið sex svæði skráð sem Ramsarsvæði . Þetta eru Andakíl , Grunnafjörður , Guðlaugstungur , Mývatn og Laxá , Snæfells - og Eyjabakkasvæðið og Þjórsárver . Árið 2002 var Hvanneyrarjörðin friðuð sem búsvæði fyrir blesgæsir . Árið 2011 var svæðið stækkað og nær svæðið nú yfir 14 jarðir í Andakíl og er 3.086 ha að stærð og fékk nafnið Andakíl . Árið 2013 var svæðið samþykkt sem Ramsarsvæði og er eitt af sex landsvæðum á Íslandi . Andakíl hefur hátt verndargildi , bæði á íslenskum og aðlþjóðlegum mælikvarða , þar sem svæðið er mikilvægt bú - og fæðusvæði fyrir fjölda fuglategunda . Á verndarsvæðinu er að finna fjölbreytt votlendi ; tjarnir , hallamýrar , flóar , flæðiengjar og leirur sem gegna mikilvægu hlutverki fyrir fjölmargar fuglategundir s.s sem búsvæði og til fæðuöflunar . Vistkerfaþjónusta verndarsvæðisins er af ýmsum toga . Þar sem má t.d nefna frjóvgun villtra plöntutegunda og viðhald á líffræðilegum og erfðafræðilegum breytileika . Við ósa Andakílsár og Hvítár eru afar gróskumiklar flæðiengjar og leirur . Á verndarsvæðinu hafa fundist yfir 130 tegundir háplantna , þar af um 20 – 25 starategundir . Einnig hafa verið greindar um 50 tegundir af mosa og 25 tegundir af fléttum . Gulstör er ríkjandi tegund á flæðiengjunum en í Evrópu finnst gulstör eingöngu á Íslandi . Áætlað er að innan verndarsvæðisins verpi um 40 tegundir fugla , en rannsóknir og talningar sumarið 2017 benda til að þær geti verið fleiri . Alls voru 63 tegundir taldar sumarið 2017 á svæðinu . Svæðið er friðlýst sem búsvæði fugla og er t.d mikilvægasti áningarstaður grænlenska blesgæsastofnsins á Íslandi bæði vor og haust . Talið er að meira en 10% af heildarstofni gæsanna hafi viðkomu í Andakíl . Er það ein af meginástæðu þess að verndarsvæðið var skráð á lista Ramsar yfir alþjóðlega mikilvæg votlendissvæði . Nokkrar fuglategundir sem eru á válista NÍ halda sig í eða við svæðið , en það eru haförn , gargönd , brandugla og svartbakur . Í Grunnafirði eru víðlendar leirur og má segja að fjörðurinn sé frekar leirulón en eiginlegur fjörður . Leirur eru gjarnar auðugar af burstaormum svo sem sandmaðki og leiruskera og fer það eftir seltumagni hvaða tegund er ríkjandi . Nokkuð er um krækling og sandskel , fjöruflær og lónafló eru algengar . Margar fuglategundir treysta á Grunnafjörð á veturna og má þar meðal annars nefna tjaldinn . Um ósinn synda laxar á leið í Laxá í Leirársveit . Aðeins ein á rennur í Mývatn , Grænilækur , sem kemur úr Grænavatni sem er stutt sunnan við Mývatn . Annað aðrennsli kemur um lindir meðfram austurströnd vatnsins en talið er að vatnasviðið nái frá Dyngjufjöllum í suðri og hálfa leið austur að Jökulsá á Fjöllum . Vatnið er fjórða stærsta stöðuvatn landsins , um 37 km 2 að stærð . Fuglalíf svæðisins er mjög fjölbreytt , einkum vatna - og votlendisfuglar og silungsveiði er góð . Mývatnssveit er einnig þekkt fyrir einstakar jarðfræðiminjar . Undirstaða hins fjölbreytta lífríkis er mikill vöxtur þörunga í vatninu en á þeim lifa mýlirfur og krabbadýr sem eru mikilvæg áta fyrir fugla og fiska . Fuglalíf svæðisins er mjög fjölskrúðugt . Þar eru endur mest áberandi en á Mývatns - og Laxársvæðinu verpa allar íslenskar andategundir að brandönd undanskilinni , þar á meðal tegundir sem eiga allt sitt undir þeim sérstæðu lífsskilyrðum sem þar ríkja . Flestar andategundirnar yfirgefa svæðið á haustin en þó eru nokkrar tegundir sem hafa vetursetu í Mývatnssveit . Þjórsárver Þjórsárver eru ein víðáttumesta og afskekktasta gróðurvin á hálendi Íslands , um 140 km 2 að flatarmáli . Sérstaða veranna og tilvist er fyrst og fremst vegna samspils jökla , vatns , jarðvegs , veðurfars , gróðurfars og dýralífs . Þjórsárver er tegundaauðugasta hálendisvin landsins sem þekkt er og þar finnast fleiri tegundir en nokkurs staðar annars staðar á hálendi Íslands , en þar eiga flestir hópar lífvera fulltrúa . Varpið er mest í votlendi . Búsvæði í Þjórsárverum eru fjölbreyttari en í öðrum hálendisvinjum , s.s. flæðiengjar , tjarnastararflóar , gulstararflóar , brokflóar , flár með smágerðu mynstri rústa og tjarna , heiðagróður ýmiss konar , jurtastóð og háfjallagróður . Þjórsárver eiga tilveru sína að þakka vatninu , jökulvatni jafnt sem lindarvatni . Guðlaugstungur voru samþykktar sem Ramsarsvæði 2013 sem alþjóðlega mikilvægt votlendissvæði . Guðlaugstungur , Svörtutungur og Álfgeirstungur voru friðlýstar árið 2005 . Guðlaugstungur eru eitt af umfangsmestu votlendissvæðum hálendis Íslands . Helstu ástæður þess að svæðið er talið eiga heima á lista Ramsar samningsins eru rústamýrarnar sem þar er að finna , en slík gerð votlendis er mjög sjaldgæf hér á landi . Þá er svæðið mikilvægt varpsvæði fyrir heiðagæsir og aðra fugla . Snæfells - og Eyjabakkasvæðið Snæfells - og Eyjabakkasvæðið var samþykkt sem Ramsarsvæði 2013 sem alþjóðlega mikilvægt votlendissvæði . Síðan 2004 hefur fjöldi heiðagæsa á svæðinu verið á bilinu 2000 - 5000 fuglar og árið 2009 var fjöldinn metinn rúmlega 3000 fuglar sem er um 1% af heiðagæsastofninum .